cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.127
title: ปัจจัยทำนายพฤติกรรมการดูแลสุขภาพของหญิงตั้งครรภ์แรงงานข้ามชาติชาวกัมพูชา จังหวัดสระแก้ว

description: การวิจัยเชิงพยากรณ์นี้มีวัตถุประสงค์เพื่อศึกษาปัจจัยทำนายพฤติกรรมการดูแลสุขภาพของหญิงตั้งครรภ์แรงงานข้ามชาติชาวกัมพูชา จังหวัดสระแก้ว โดยใช้แนวคิดการส่งเสริมสุขภาพของเพนเดอร์ กลุ่มตัวอย่างเป็นหญิงตั้งครรภ์แรงงานข้ามชาติชาวกัมพูชาที่มารับบริการฝากครรภ์โรงพยาบาลพื้นที่จังหวัดสระแก้ว เลือกกลุ่มตัวอย่างด้วยวิธีการสุ่มแบบแบ่งเขตพื้นที่และสุ่มอย่างง่าย จำนวน 180 คน เก็บข้อมูลโดยการสัมภาษณ์ระหว่างเดือนพฤศจิกายน 2559 ถึงกรกฏาคม 2560 เครื่องมือวิจัยประกอบด้วย แบบสัมภาษณ์ข้อมูลพื้นฐาน พฤติกรรมการดูแลสุขภาพหญิงตั้งครรภ์ ความเชื่อตามวัฒนธรรมเกี่ยวกับการตั้งครรภ์ การรับรู้ประโยชน์ของพฤติกรรมการดูแลสุขภาพหญิงตั้งครรภ์ การรับรู้อุปสรรคของพฤติกรรมการดูแลสุขภาพหญิงตั้งครรภ์ การรับรู้ความสามารถของตนในการดูแลสุขภาพขณะตั้งครรภ์ การสนับสนุนทางสังคม และแบบสัมภาษณ์การเข้าถึงบริการทางสุขภาพ มีค่าความเชื่อมั่นของครอนบาคอัลฟาเท่ากับ 0.78, 0.73, 0.71, 0.73, 0.85, 0.81, และ0.72 ตามลำดับ วิเคราะห์ข้อมูลโดยใช้สถิติพรรณนา และสถิติถดถอยพหุคูณแบบขั้นตอน          ผลการวิจัยพบว่า กลุ่มตัวอย่างมีอายุระหว่าง 14–40 ปี (M=26.3, SD=7.15) มีค่าคะแนนเฉลี่ยพฤติกรรมการดูแลสุขภาพในระดับปานกลาง (M=3.32(1-5), SD=0.22) มีคะแนนเฉลี่ยพฤติกรรมการดูแลสุขภาพด้านกิจกรรมทางกายมากที่สุด (M=3.51 (1-5), SD=0.58) ส่วนด้านการจัดการความเครียดมีค่าคะแนนต่ำที่สุด (M=2.59(1-5), SD=0.21) และจากผลการศึกษาพบว่า ความเชื่อตามวัฒนธรรมเกี่ยวกับการตั้งครรภ์มีความสัมพันธ์ทางลบกับพฤติกรรมการดูแลสุขภาพหญิงตั้งครรภ์แรงงานข้ามชาติชาวกัมพูชา (r=-0.292, p&lt;0.001) การรับรู้ประโยชน์ของพฤติกรรมการดูแลสุขภาพ และการเข้าถึงบริการทางสุขภาพ มีความสัมพันธ์ทางบวกกับพฤติกรรมการดูแลสุขภาพของหญิงตั้งครรภ์แรงงานข้ามชาติชาวกัมพูชา (r=0.218 และr=0.201 p&lt;0.001 ตามลำดับ) ส่วนตัวแปรที่สามารถทำนายพฤติกรรมการดูแลสุขภาพหญิงตั้งครรภ์แรงงานข้ามชาติชาวกัมพูชาได้อย่างมีนัยสำคัญทางสถิติ มี 3 ตัวแปร คือ ความเชื่อตามวัฒนธรรมเกี่ยวกับการตั้งครรภ์ การรับรู้ประโยชน์ของพฤติกรรมการดูแลสุขภาพหญิงตั้งครรภ์ และการเข้าถึงบริการทางสุขภาพ โดยสามารถทำนายพฤติกรรมการดูแลสุขภาพหญิงตั้งครรภ์แรงงานข้ามชาติชาวกัมพูชา ได้ร้อยละ 33.1 (F=6.077, p
DOI: 10.14457/tu.the.2017.128
title: การประเมินผลกระทบสิ่งแวดล้อมของผลิตภัณฑ์เซรามิกประเภทเครื่องใช้บนโต๊ะอาหารด้วยวิธีประเมินวัฏจักรชีวิต

description: งานวิจัยนี้มีวัตถุประสงค์เพื่อศึกษาการใช้พลังงานและผลกระทบสิ่งแวดล้อมของผลิตภัณฑ์เซรามิกประเภทเครื่องใช้บนโต๊ะอาหารของวิสาหกิจขนาดเล็กโดยอาศัยหลักการประเมิน   วัฏจักรชีวิต หรือ Life Cycle Assessment (LCA) จำนวน 9 ผลิตภัณฑ์ กำหนดหน่วยหน้าที่เป็นปริมาตร คือ ปริมาตรหนึ่งลิตรผลิตภัณฑ์ ทำการประเมินวัฏจักรชีวิตตั้งแต่กระบวนการได้มาซึ่งวัตถุดิบจนถึง ณ หน้าโรงงานพร้อมส่งออก การประเมินผลกระทบด้านสภาวะโลกร้อน (Global Warming)     ใช้วิธีการ IPCC 2007 GWP 100a และใช้วิธีการ ReCiPe จากโปรแกรม SimaPro Version 7.3.2 เพื่อประเมินความเป็นกรดในสิ่งแวดล้อม (Acidification) ปรากฏการณ์ยูโทรฟิเคชั่น (Eutrophication) การลดลงของโอโซน (Ozone Layer Depletion) การลดลงของเชื้อเพลิงฟอสซิล (Fossil Depletion) และความเป็นพิษต่อมนุษย์ (Human Toxicity) สำหรับการประเมินการใช้พลังงานในแต่ละกระบวนการผลิตพบว่า การผลิตตั้งแต่การเตรียมเนื้อดินจนได้เป็นผลิตภัณฑ์มีการใช้พลังงาน      23.71-27.35 GJ/ton ทุกผลิตภัณฑ์มีสัดส่วนจากการใช้ก๊าซแอลพีจีมากที่สุดจากกระบวนการเผา     คิดเป็น 75.23-81.94% ของการใช้พลังงานทั้งหมด และจากการประเมินผลกระทบสิ่งแวดล้อมในช่วงวัฏจักรชีวิตที่ศึกษา พบว่าผลกระทบด้านสภาวะโลกร้อน มีค่าอยู่ในช่วง 1.387-2.908 kgCO2 eq/ลิตรผลิตภัณฑ์ ผลกระทบด้านความเป็นกรดในสิ่งแวดล้อม มีค่าอยู่ในช่วง 3.12×10-4–1.09×10-3  kgSO2 eq/ลิตรผลิตภัณฑ์ โดยทั้งสองผลกระทบมีสาเหตุหลักมาจากการใช้ก๊าซแอลพีจีเป็นเชื้อเพลิง           ในกระบวนการเผาเคลือบมากที่สุด คิดเป็น 59.98-66.04% และ 35.84-59.09% ของผลกระทบ       ที่เกิดจากการผลิต ตามลำดับ ผลกระทบด้านปรากฎการณ์ยูโทรฟิเคชั่น มีค่าอยู่ในช่วง 9.57×10-6–7.01×10-5 kg P eq/ลิตรผลิตภัณฑ์ มีผลกระทบมาจากกระบวนการทำแม่พิมพ์มากที่สุด คิดเป็นสัดส่วน 71.60-95.99% ของผลกระทบที่เกิดจากการผลิต สำหรับผลกระทบด้านการลดลงของโอโซน การลดลงของเชื้อเพลิงฟอสซิล และความเป็นพิษต่อมนุษย์ มีค่าอยู่ในช่วง 7.24×10-8-1.57×10-7 kg CFC-11 eq/ลิตรผลิตภัณฑ์ 0.373-0.757 kg Oil eq/ลิตรผลิตภัณฑ์ และ 1.874-4.850 kg 1,4 DB eq/ลิตรผลิตภัณฑ์ ตามลำดับ พบว่ามีสาเหตุหลักมาจากกระบวนการเตรียมเนื้อดินมากที่สุด สำหรับแนวทางการลดผลกระทบสิ่งแวดล้อมควรมุ่งเน้นไปที่การลดการใช้พลังงาน    จากเชื้อเพลิงแอลพีจีในกระบวนการเผาเคลือบโดยการปรับปรุงเตาเผา สามารถลดการใช้ก๊าซแอลพีจีลงได้ถึง 30% จะทำให้ผลกระทบด้านสภาวะโลกร้อน ลดลงไปได้ 11.66-13.90% ความเป็นกรด       ในสิ่งแวดล้อม ลดลงไปได้ 7.68-19.21% และการลดลงของเชื้อเพลิงฟอสซิล ลดลงไปได้ 8.43-10.05%หากมีการลดชิ้นงานเสียที่เกิดจากกระบวนการเผาเคลือบลงในสัดส่วนที่ 5% พบว่า ทำให้ผลกระทบด้านการลดลงของโอโซน ลดลงไปได้ 3.06-5.04% ผลกระทบด้านการลดลงของเชื้อเพลิงฟอสซิล ลดลงไปได้ 1.87-3.24% ความเป็นพิษต่อมนุษย์ลดลงไปได้ 2.10-4.48% และหากเพิ่มอายุการใช้งานของแม่พิมพ์ ให้สามารถหล่อแบบได้จำนวนมากขึ้นอีก 100 ชิ้นงานจะทำให้ผลกระทบด้านปรากฏการณ์ยูโทรฟิเคชั่นลดลงไปได้ 3.25-22.14% ผลกระทบด้านความเป็นพิษต่อมนุษย์ ลดลงไปได้ 1.08-9.11% ผลกระทบด้านการลดลงของโอโซน ลดลงไปได้ 0.41-3.20%
DOI: 10.14457/tu.the.2015.1320
title: การประยุกต์ใช้เทคนิค FMEA ในการปรับปรุงกระบวนการออกแบบและพัฒนาแม่พิมพ์อัดยาง

description: จากปัญหาที่เกิดขึ้นในธุรกิจแม่พิมพ์อัดยางขึ้นรูปของพื้นที่กรณีศึกษาโดยใช้เทคนิคการวิเคราะห์หาสาเหตุของลักษณะข้อบกพร่องและผลกระทบพบว่า ปัญหาหลักคือการออกแบบแม่พิมพ์ที่ไม่เหมาะสมทั้งขนาด รูปร่าง และส่วนประกอบอันนำไปสู่ขั้นตอนการประกอบที่สิ้นเปลืองเวลาและพลังงาน ดังนั้นจึงนำปัญหาที่พบมาเข้าสู่หลักการออกแบบเพื่อการผลิตและการประกอบโดยออกแบบแม่พิมพ์อัดยางขึ้นรูปใหม่ ผลการออกแบบแม่พิมพ์ใหม่พบว่า ผลการประเมินชิ้นส่วนที่ใช้ในการถอดและประกอบแม่พิมพ์อัดยางภายหลังการออกแบบใหม่เป็นดังนี้คือ 1) จำนวนชิ้นส่วนที่ใช้ก่อนการปรับปรุงแม่พิมพ์อัดยางมีจำนวนชิ้นส่วนทั้งหมด  5 ชิ้นส่วน สามารถลดจำนวนชิ้นส่วนลงเหลือ 4 ชิ้นส่วน 2) ผลการประเมินขั้นตอนการถอดและประกอบแม่พิมพ์อัดยางก่อนการปรับปรุงมีทั้งหมด 15 ขั้นตอนสามารถลดขั้นตอนการถอดและประกอบแม่พิมพ์อัดยางลงเหลือ6 ขั้นตอน 3) ผลการประเมินเวลาที่ใช้ในการถอดและประกอบแม่พิมพ์อัดยางก่อนการปรับปรุงใช้เวลาในการถอดและประกอบแม่พิมพ์ 96.98 วินาที สามารถลดเวลาในการถอดและประกอบแม่พิมพ์ลงเหลือ 50 วินาที 4) ผลการประเมินดัชนีการประกอบก่อนการปรับปรุงประเมินได้ 9.28% แต่หลังการปรับปรุงเพิ่มขึ้นเป็น 18% จึงสรุปว่าการปรับปรุงกระบวนการถอดและประกอบแม่พิมพ์อัดยางมีประสิทธิภาพมากขึ้นเมื่อเทียบกับของเดิม
DOI: 10.14457/tu.the.2015.1321
title: การปรับปรุงประสิทธิภาพของเครื่องจักร: กรณีศึกษาสถานีบริการก๊าซธรรมชาติ

description: งานวิจัยนี้นำเสนอเกี่ยวกับการปรับปรุงประสิทธิภาพเครื่องจักรในสถานีบริการก๊าซธรรมชาติแห่งหนึ่ง โดยใช้หลักการการบำรุงรักษาทวีผลโดยทุกคนมีส่วนร่วม (Total Productive Maintenance : TPM) และแนวทางการควบคุมด้วยการมองเห็น (Visual Factory Management) มาใช้ในการแก้ปัญหา ในการศึกษานี้เบื้องต้นใช้แผนภูมิพาเรโตในการลำดับความสำคัญของปัญหา และใช้การวิเคราะห์ปัญหาด้วยแผนภูมิก้างปลา (Cause and Effect Diagram) เพื่อค้นหาสาเหตุ จากนั้นคัดเลือกปัญหาจาก 2 สาเหตุหลัก ที่ทำให้เครื่องจักรหยุดเนื่องจากเกิดการขัดข้อง มาทำการปรับปรุงแก้ไขก่อนการแก้ปัญหานั้น ได้แก่ การกำหนดแผนการบำรุงรักษาด้วยตนเอง การกำหนดมาตรฐานการตรวจเช็คเครื่องจักรประจำวัน เป็นต้น สำหรับการวัดผลความสำเร็จของโครงการนั้น จะใช้ค่าประสิทธิผลโดยรวมของเครื่องจักร อัตราการใช้งานของเครื่องจักร และเวลาการตรวจเช็คสภาวะพื้นฐานเครื่องจักรประจำวัน ผลการดำเนินงานพบว่าเครื่องจักรมีค่าประสิทธิผลโดยรวม (Overall Equipment Effectiveness : OEE) เพิ่มขึ้นจากร้อยละ 93.72 เป็นร้อยละ 99.56 ค่าอัตราการใช้งานของเครื่องจักร (Inherent Availability) เพิ่มขึ้นจากร้อยละ 99.20 เป็นร้อยละ 99.63 และเวลาในการตรวจเช็คสภาวะพื้นฐานและทำความสะอาดเครื่องจักรประจำวัน (Daily Inspection) ลดลงจาก 40 นาที เป็น 19.48 นาที หรือลดลงร้อยละ 51.30
DOI: 10.14457/tu.the.2015.1322
title: การปรับปรุงประสิทธิภาพการทำงานของเครื่องจักรผลิตกระดาษคราฟท์ด้วย TPM: กรณีศึกษาโรงงานผลิตกระดาษคราฟท์

description: งานวิจัยนี้นาเสนอวิธีการปรับปรุงประสิทธิภาพเครื่องจักรผลิตกระดาษคราฟท์ โดยใช้หลักการการบารุงรักษาทวีผล (Total Productive maintenance : TPM) ในกรณีศึกษาเบื้องต้นใช้แผนภูมิพาเราโตในการจัดลาดับความสาคัญของปัญหา และใช้การวิเคราะห์ปัญหาแบบ “ทาไม ทาไม” (Why Why Analysis) เพื่อค้นหาสาเหตุที่ทาให้เครื่องจักรหยุดเนื่องจากเกิดการขัดข้องมาทาการปรับปรุง การดาเนินงานการปรับปรุง 3 เสาหลัก คือ การปรับปรุงเฉพาะเรื่อง การบารุงรักษาด้วยตนเอง และการบารุงรักษาตามแผน โดยวิเคราะห์หาสาเหตุหลักที่ทาให้เครื่องจักรเกิดเหตุขัดข้อง กาหนดแผนการบารุงรักษาและดาเนินตามแผนที่กาหนด เพื่อลดความสูญเสียจากเหตุขัดข้อง และประเมินประสิทธิภาพการประยุกต์ใช้แผนการบารุงรักษาด้วยการวิเคราะห์ค่าความพร้อมใช้งานของเครื่องจักรผลิตกระดาษคราฟท์ และได้มีการควบคุมอะไหล่สารองเพื่อความพร้อมสาหรับการซ่อมบารุงเครื่องจักร หลังจากการปรับปรุงนาผลที่ได้มาทาการเปรียบเทียบกัน พบว่า เวลาเฉลี่ยระหว่างการเสียหาย (MTBF) เพิ่มขึ้นจาก 142 ชั่วโมง เป็น 309 ชั่วโมง เวลาเฉลี่ยในการซ่อมแซม (MTTR) จากเดิม 8.9 ชั่วโมง ลดลงเหลือ 0.8 ชั่วโมง และค่าความพร้อม (% Machine Availability) ใช้งานเพิ่มขึ้นจาก 93.5% เป็น 99.5% คลังพัสดุเพื่อความปลอดภัย กลุ่ม A ลดลง 12.25% กลุ่ม B ลดลง 6.31% และกลุ่ม C ลดลง 9.04%
DOI: 10.14457/tu.the.2017.130
title: การเมืองวัฒนธรรมของการออกเสียงประชามติร่างรัฐธรรมนูญ พ.ศ. 2559

description: วิทยานิพนธ์ฉบับนี้มุ่งศึกษาปรากฏการณ์ที่เกิดขึ้นในการออกเสียงประชามติร่างรัฐธรรมนูญ พ.ศ. 2559 โดยนำแนวทางศึกษาเชิงการเมืองวัฒนธรรม (cultural politics)        มาอธิบาย ทั้งนี้ผู้วิจัยตั้งสมมติฐานไว้ว่ากระบวนการออกเสียงประชามติถูกใช้เป็นเครื่องมือของกลุ่มชนชั้นนำผู้มีอำนาจในการสร้างความชอบธรรมให้กับรัฐธรรมนูญ โดยอาศัยการใช้อำนาจบังคับในพื้นที่สังคมการเมืองควบคู่กับการสร้างความยินยอมพร้อมใจในพื้นที่ประชาสังคม จึงนำมาสู่คำถามหลักว่าคณะรักษาความสงบแห่งชาติ (คสช.) ช่วงชิงให้ความหมายร่างรัฐธรรมนูญอย่างไร ถูกท้าทายอย่างไร และมีวาทกรรมใดบ้างที่มีอิทธิพลครอบงำความคิดของสังคม ในการศึกษาใช้วิธีวิจัยเชิงคุณภาพ โดยวิเคราะห์เนื้อหาจากข่าวหน้าหนึ่งของหนังสือพิมพ์ 3 ฉบับ การสังเกตการณ์ของผู้วิจัย และการสัมภาษณ์แบบเจาะลึกผู้ที่มีบทบาทเกี่ยวข้องในกระบวนการประชามติทั้งฝ่ายค้านและสนับสนุน ผลการศึกษาพบว่า “ประชามติ” ถูก คสช. ให้ความหมายโดยมีนัยการเมือง 4 ประการ1) เป็นกระบวนการแสวงหามติ “เห็นชอบ” ร่างรัฐธรรมนูญเป็นสำคัญ2) เป็นกระบวนการสร้างการรับรู้แก่ประชาชน3) เป็นกระบวนการสถาปนาความศักดิ์สิทธิ์ให้แก่ร่างรัฐธรรมนูญที่เกิดขึ้นหลังการรัฐประหาร 4) เป็นเครื่องมือผลักดัน “วาระในใจ คสช.” ให้เป็นจริงโดยปราศจากข้อโต้แย้ง สะท้อนผ่านคำถามพ่วงที่ให้วุฒิสมาชิกสรรหาร่วมลงมติเลือกนายกรัฐมนตรีขณะที่ร่างรัฐธรรมนูญกลายเป็นเพียงพื้นที่ทางการเมืองที่ผันแปรไปตามการเจรจาต่อรองของกลุ่มอำนาจต่าง ๆ โดยมี คสช. กุมอำนาจสูงสุด ซึ่งมักอ้างเหตุ “เพื่อรักษาความสงบเรียบร้อย” ลิดรอนสิทธิเสรีภาพในการแสดงความเห็นของฝ่ายคัดค้านร่างรัฐธรรมนูญ และยังใช้ “เครือข่ายสื่อบุคคลภาครัฐ” กว่า 5.3 แสนคนเผยแพร่อุดมการณ์หลักของรัฐ อย่างไรก็ตามได้เกิดกลุ่มตอบโต้ขึ้นอย่างน้อย  4 กลุ่ม ได้แก่ พรรคการเมือง          กลุ่มการเมือง นักวิชาการและนักศึกษา และภาคประชาชน ที่ผลิตอีกชุดความรู้/ความคิดเพื่อท้าทายอุดมการณ์หลัก ตีความใหม่ และกระตุกให้สังคมคิดนอกกรอบที่ คสช. กำหนด โดยฝ่ายคัดค้าน    ร่างรัฐธรรมนูญอาศัยสื่อสังคมออนไลน์เป็นช่องทางหลักในการสื่อสาร เพราะเป็น “พื้นที่ที่กฎหมายยังเอื้อมไม่ถึง” โดยมีนักศึกษาเป็นแนวหน้าในการต่อสู้เชิงการเมืองวัฒนธรรม ทำให้ช่วงประชามติเกิดวาทกรรมร่างรัฐธรรมนูญอย่างน้อย 5 ชุด และเกิดวาทกรรมประชามติอย่างน้อย 9 ชุดแต่ท้ายที่สุดประชาชนได้ออกไปลงมติรับร่างรัฐธรรมนูญด้วยคะแนนร้อยละ 61.35   ต่อร้อยละ 38.65 ส่งผลให้ คสช. ประสบชัยชนะในสนามการเมืองของการทำประชามติ แม้ไม่อาจสร้างภาวะการครองอำนาจนำได้อย่างสมบูรณ์เบ็ดเสร็จเด็ดขาด เนื่องจากต้องเผชิญกับกลุ่มตอบโต้ในพื้นที่ประชาสังคมและสังคมการเมืองก็ตาม แต่ผลประชามติได้สะท้อนว่า คสช. ประสบความสำเร็จในการใช้เครื่องมือทางกฎหมายและการผลิตสร้างวาทกรรมเพื่อโน้มน้าวให้ประชาชนส่วนใหญ่ออกมาใช้สิทธิลงคะแนนเสียงผ่านร่างรัฐธรรมนูญตามทิศทางที่ คสช. ต้องการ
DOI: 10.14457/tu.the.2017.131
title: ความคิดเห็นของเจ้าหน้าที่ทหาร กำลังพลสำรอง และนายจ้าง ที่มีต่อพระราชบัญญัติกำลังพลสำรอง พ.ศ. 2558

description: การค้นคว้าอิสระนี้มีวัตถุประสงค์ในการศึกษาประเด็นต่าง ๆ 2 ประเด็นคือ 1) เพื่อให้เข้าใจถึงที่มาของพระราชบัญญัติกําลังพลสํารอง พ.ศ. 2558 2) เพื่อให้ทราบมุมมอง ความคิดเห็น และปฏิกิริยาของสังคมต่อพระราชบัญญัติกําลังพลสํารอง พ.ศ. 2558 กลุ่มตัวอย่างที่ใช้ในการศึกษา ได้แก่ 1) เจ้าหน้าที่ทหารในหน่วยกำลังรบและหน่วยบัญชาการกำลังสำรอง 2) กำลังพลสำรอง      ซึ่งสำเร็จหลักสูตรนักศึกษาวิชาทหาร 3) กำลังพลสำรองซึ่งผ่านการรับราชการทหารกองประจำการ    4) นายจ้างซึ่งมีกำลังพลสำรองเป็นลูกจ้าง เครื่องมือที่ใช้ในการวิจัย คือ การสัมภาษณ์แบบกึ่งมีโครงสร้างจากการศึกษาในประเด็นต่าง ๆ พบว่า 1) ที่มาของพระราชบัญญัติกำลังพลสำรอง  พ.ศ. 2558  ขาดการมีส่วนร่วมจากภาคส่วนต่าง ๆ นอกจากฝ่ายทหาร ทั้งที่พระราชบัญญัติฉบับนี้กระทบคนจำนวนมากหลากหลายกลุ่ม โดยพระราชบัญญัติกำลังพลสำรองฉบับนี้ถูกเสนอโดยฝ่ายราชการ คือ กระทรวงกลาโหมเพียงฝ่ายเดียว กระบวนการขั้นตอนในระหว่างการพิจารณาพระราชบัญญัติฉบับนี้ตั้งแต่คณะรัฐมนตรีมีมติเห็นชอบร่างพระราชบัญญัติฉบับนี้  การพิจารณาโดยสภานิติบัญญัติแห่งชาติจนกระทั่งการประกาศใช้เป็นกฎหมายไม่มีกลไกในการรับฟังความคิดเห็นจากภาคส่วนอื่น แม้ว่าจะมีปฏิกิริยาจากสังคมต่อร่างพระราชบัญญัติฉบับนี้ ในขณะที่มีการเสนอและพิจารณาโดยสภานิติบัญญัติแห่งชาติอย่างกว้างขวาง 2) ความคิดเห็นของเจ้าหน้าที่ทหาร กำลังพลสำรอง และนายจ้าง ต่อพระราชบัญญัติกำลังพลสำรอง พ.ศ. 2558 มีความหลากหลายและมีทั้งที่ความคิดเห็นเป็นไปในแนวทางเดียวกันและขัดแย้งกัน โดยสามารถสรุปเป็นประเด็นต่าง ๆ ได้แก่ความเหมาะสมของคณะกรรมการกำลังพลสำรอง ความคิดเห็นต่อการเป็นกำลังพลสำรอง หน้าที่ และการแจ้งความคิดเห็นต่อสิทธิประโยชน์ของกำลังพลสำรอง ความคิดเห็นต่อบทกำหนดโทษและ ผลกระทบที่เกิดจากพระราชบัญญัติกำลังพลสำรอง ประเด็นน่าสนใจอย่างหนึ่ง คือ ผลกระทบจากการประกาศใช้พระราชบัญญัติฉบับนี้  ทั้งเจ้าหน้าที่ทหาร กำลังพลสำรอง และนายจ้าง ต่างมีความเห็นในทางเดียวกัน คือ ไม่มีผลกระทบไปจากเดิมในสาระสำคัญ                 จากผลการศึกษา ผู้ศึกษาเสนอว่าควรมีการทำความเข้าใจกับสังคมเกี่ยวกับพระราชบัญญัติกำลังพลสำรอง พ.ศ. 2558 ควรมีการเปิดโอกาสให้ผู้มีส่วนได้ส่วนเสียมีส่วนร่วม     ในการออกกฎหมายที่กระทบสิทธิประชาชน และ ควรมีการสร้างระบบปลดถ่ายกำลังประจำการ เพื่อให้เกิดกลไกที่จะทำให้บรรลุวัตถุประสงค์ตามเหตุผลความจำเป็นตั้งต้นของฝ่ายทหารในการเสนอพระราชบัญญัติฉบับนี้เข้ากระบวนการพิจารณา
DOI: 10.14457/tu.the.2017.132
title: การปรับตัวของกิจการลูกเสือในฐานะกลไกของรัฐ

description: การค้นคว้าอิสระฉบับนี้เป็นงานวิจัยเพื่อยืนยันข้อเสนอหรือข้อคิดเห็นในเรื่อง “การปรับตัวของกิจการลูกเสือในฐานะกลไกของรัฐ” มีวัตถุประสงค์ที่จะศึกษาการปรับตัว การแปลงรูป ความเปลี่ยนแปลงหรือการคงไว้ของบริบทต่าง ๆ ของกิจการลูกเสือในฐานะเครื่องมือหรือกลไกของรัฐ โดยการศึกษาวิจัยจากประวัติศาสตร์ เอกสารที่สำคัญ หนังสือ บทความออนไลน์ และงานวิจัยอื่นที่เกี่ยวข้องกับกิจการลูกเสือโลก กิจการลูกเสือไทย และกิจการลูกเสือชาวบ้านผลการศึกษาวิจัยพบว่า กิจการลูกเสือโลกเป็นกิจการเยาวชนที่ใช้กระบวนการกิจกรรมที่ใช้เทคนิคการผสมผสานกันระหว่างการผจญภัย การศึกษา และความสนุกสนาน เข้ามาบริหารจัดการ มีกระบวนการเริ่มต้นใหม่และพัฒนาตนเองเพื่อเป็นกำลังในการเปลี่ยนแปลงโลก ซึ่งเป็นแรงบันดาลใจให้เยาวชนกลายเป็นพลเมืองที่มีคุณภาพของท้องถิ่นและโลกในที่สุด และช่วยให้เยาวชนได้ปฏิบัติตามค่านิยมหลักของลูกเสือสากลผ่านกฎและคำปฏิญาณ ซึ่งได้ส่งผ่านกิจการดังกล่าวมายังประเทศไทยในสมัยล้นเกล้าฯ รัชกาลที่ 6กิจการลูกเสือไทย เริ่มต้นในสมัยล้นเกล้าฯ รัชกาลที่ 6 ทรงสถาปนากิจการเสือป่าขึ้นก่อนกิจการลูกเสือเพียง 2 เดือน โดยใช้หลักการเดียวกันกับกิจการลูกเสือโลกแต่อาจมีข้อแตกต่างในบริบทของความมุ่งหมายและวิธีการที่ทรงปรับปรุงให้เข้ากับบริบทของประเทศไทย โดยทรงดำเนินการกิจการเสือป่าและลูกเสือด้วยพระองค์เองทำให้กิจการเสือป่าและลูกเสือ มีภาพลักษณ์ความเป็นกองกำลังอาสาสมัครในพระองค์ที่เด่นชัด กิจการดังกล่าวได้ปลูกฝังอุดมการณ์รัก “ชาติ” และผืนแผ่นดินให้กับอาสาสมัครผู้ใหญ่คือสมาชิกเสือป่า และอาสาสมัครเยาวชนคือสมาชิกลูกเสือ ตลอดจนพัฒนาบรรดาสมาชิกให้มีความเป็นพลเมืองที่มีคุณภาพและศักยภาพ โดยใช้กระบวนการอบรมสั่งสอน และกิจกรรมต่าง ๆ หลากหลายภายใต้พระบรมราชวินิจฉัยของพระองค์กิจการลูกเสือไทยในสมัย ล้นเกล้าฯ รัชกาลที่ 9 เริ่มต้นหลังจากที่พระองค์เสด็จนิวัติพระนครเป็นการถาวร ทรงให้การสนับสนุนกิจการลูกเสือในส่วนของเยาวชนเป็นอย่างดี ในมิติต่าง ๆ หากแต่หลังจากการปฏิวัติเปลี่ยนแปลงการปกครอง ในปี พ.ศ. 2475 ได้ทำให้กิจการลูกเสือปรับตัวเปลี่ยนรูปโครงสร้างการบริหารจัดการจากการดำเนินการโดยพระมหากษัตริย์ เป็นควบคุมกำกับดูแลโดยรัฐบาล มีกระทรวงศึกษาธิการเป็นผู้กำกับดูแล ทั้งนี้ ในกฎหมายลูกเสือได้ยกฐานะพระมหากษัตริย์ขึ้นให้ทรงเป็นองค์อุปถัมภ์กิจการลูกเสือ และทรงเป็นองค์ประมุขของกิจการลูกเสือในปัจจุบัน ในส่วนของกิจการเสือป่า ได้มีการนำแนวคิดผ่านกิจการตำรวจตระเวนชายแดนก่อตั้งเป็นกิจการลูกเสือชาวบ้านขึ้น โดยพัฒนามาจากการเป็นอาสาสมัครชาวบ้านชายแดน เพื่อสร้างมวลชนของรัฐไทยต่อสู้กับลัทธิคอมมิวนิสต์ ที่เข้ามารุกรานประเทศไทยในเขตพื้นที่ธุรกันดาลห่างไกลและต่อเนื่องเข้ามาในพื้นที่เขตเมือง กิจการลูกเสือชาวบ้านได้ทำหน้าที่ในการปกป้อง พิทักษ์รักษาสถาบันชาติ ศาสนา และพระมหากษัตริย์จากลัทธิคอมมิวนิสต์ ตามอุดมการณ์ที่ได้รับการปลูกฝังได้อย่างสัมฤทธิผลตามความมุ่งหมายของกิจการลูกเสือตั้งแต่เริ่มต้น ทั้งนี้ กิจการลูกเสือชาวบ้านได้ถูกใช้เป็นกลไกของรัฐในมิติต่าง ๆ อย่างต่อเนื่องจนถึงปัจจุบัน
DOI: 10.14457/tu.the.2017.133
title: ข้อเสนอเชิงนโยบายเสนอต่อสำนักงานลูกเสือแห่งชาติ เรื่องบทบาทสำนักงานลูกเสือแห่งชาติ หลังการประกาศใช้พระราชบัญญัติลูกเสือ พ.ศ. 2551

description: สำนักงานลูกเสือแห่งชาติ เป็นหน่วยงานในการขับเคลื่อนกิจการลูกเสือแห่งชาติ      เป็นฟันเฟื่องใหญ่ ในการตอบสนองตามวัตถุประสงค์ของคณะลูกเสือแห่งชาติ ตามนโยบาย         ของสภาลูกเสือไทยและมติของคณะกรรมการบริหารลูกเสือแห่งชาติ อีกทั้ง ยังเป็นหน่วยงาน         ในการประสานงาน ตลอดจนร่วมมือซึ่งกันและกันกับลูกเสือส่วนภูมิภาคและภาคีเครือข่าย แต่ที่ผ่านมากิจการลูกเสือไทยกลับซบเซาลง ไม่มีชื่อเสียงเหมือนแต่ก่อน งานวิจัยฉบับนี้ เป็นงานวิจัย          เชิงคุณภาพ มีวัตถุประสงค์ 1. เพื่อศึกษาปัจจัยที่ส่งผลให้เกิดปัญหาและอุปสรรคในการบริหารกิจการลูกเสือด้านต่าง ๆ ทั้งด้านโครงสร้างกิจการลูกเสือ ด้านการบริหารจัดการ ด้านการมีส่วนร่วม       และการจัดการรูปแบบเครือข่าย และบทบาทสำนักงานลูกเสือแห่งชาติ 2. เพื่อศึกษาแนวทาง       การแก้ไขปัญหาการบริหารกิจการลูกเสือ การบริหารจัดการในภาพรวม ที่สามารถขับเคลื่อนกิจการลูกเสือในด้านต่าง ๆ อย่างมีคุณภาพและมีประสิทธิภาพ หลังการประกาศใช้พระราชบัญญัติลูกเสือ พ.ศ. 2551 ซึ่งสามารถนำไปสู่การแก้ไขปัญหาและพระราชบัญญัติลูกเสือได้ วิธีดำเนินการวิจัย ประกอบด้วย 1. รวบรวมข้อมูลจากเอกสาร (Document Analysis) 2. การสัมภาษณ์เชิงลึก        เพื่อแยกให้เห็นระหว่างกรรมการโดยตำแหน่ง (Collaborative) กับกรรมการผู้ทรงคุณวุฒิฯ (Volunteer) ซึ่งสัมภาษณ์จากผู้แทนระดับต่าง ๆ คือ กรรมการสภาลูกเสือไทย กรรมการบริหารลูกเสือแห่งชาติ พนักงานสำนักงานลูกเสือแห่งชาติ กรรมการลูกเสือจังหวัด สำนักงานลูกเสือจังหวัด กรรมการลูกเสือเขตพื้นที่การศึกษา สำนักงานลูกเสือเขตพื้นที่การศึกษา โรงเรียน ภาคีเครือข่าย    และสมาคม สโมสรลูกเสือต่าง ๆผลการวิจัยพบว่า ผู้บริหารและพนักงานสำนักงานลูกเสือแห่งชาติ ที่ผ่านมาไม่เข้าใจบทบาทสำนักงานลูกเสือแห่งชาติอย่างแท้จริง ไม่สามารถตอบสนองวัตถุประสงค์ของคณะลูกเสือแห่งชาติ นโยบายของสภาลูกเสือไทยและมติของคณะกรรมการบริหารลูกเสือแห่งชาติได้          ส่งผลให้กิจการลูกเสือไทยซบเซาลง และไม่เกิดการพัฒนา ให้เป็นปัจจุบันและเป็นสากล การวิจัยนี้    จึงได้เสนอแนะทางต่อสำนักงานลูกเสือแห่งชาติไว้ 3 แนวทาง 1. การจัดโครงสร้างอำนาจหน้าที่ในระดับนโยบาย 2. การจัดโครงสร้างอำนาจหน้าที่ในระดับบริหารและการบริหารองค์กรและสามารถประสานงานไปสู่ภูมิภาคได้อย่างมีประสิทธิภาพ และ 3. การจัดการความสัมพันธ์ระหว่างระดับบริหารไปถึงระดับปฏิบัติการ รวมทั้งเครือข่ายและทำงานร่วมกับองคาพยพ (Volunteer) ได้อย่างมีประสิทธิภาพ
DOI: 10.14457/tu.the.2017.134
title: ทัศนคติต่อสินค้าอาหารอินทรีย์ของผู้บริโภคในเขตกรุงเทพ

description: การวิจัยในครั้งนี้มีวัตถุประสงค์เพื่อศึกษา 1) ทัศนคติต่อสินค้าอาหารอินทรีย์ของผู้บริโภคเขตกรุงเทพมหานคร 2) พฤติกรรมการซื้อของผู้บริโภคต่อการอาหารอินทรีย์ในเขตกรุงเทพมหานคร และ 3) ปัจจัยที่มีผลต่อทัศนคติต่อสินค้าอาหารอินทรีย์ของผู้บริโภคเขตกรุงเทพมหานคร กลุ่มตัวอย่างคือประชาชนที่อาศัยอยู่ในเขตกรุงเทพมหานครจำนวน 400 คน  สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน การทดสอบค่าที และการวิเคราะห์ความแปรปรวนแบบทางเดียว โดยมีค่านัยสำคัญทางสถิติที่ระดับ 0.05 ผลการวิจัยพบว่า 1) ทัศนคติต่อสินค้าอาหารอินทรีย์ของผู้บริโภคเขตกรุงเทพมหานคร อยู่ในระดับมาก 2) ผู้บริโภคส่วนใหญ่มีพฤติกรรมซื้อสินค้าอาหารอินทรีย์สัปดาห์ละ 1-2 ครั้ง โดยจะซื้อสินค้าอาหารอินทรีย์จากห้างสรรพสินค้าทั่วไป (Big C, Lotus, Makro เป็นต้น) และมีการตัดสินใจซื้อเนื่องจากสินค้าอาหารอินทรีย์เป็นสินค้าปลอดภัยจากสารพิษ และ 3) ปัจจัยข้อมูลทั่วไป ได้แก่ อายุ ดัชนีมวลกาย อาชีพ รายได้ส่วนบุคคลต่อเดือน สถานภาพ จำนวนสมาชิกในครัวเรือน ปัจจัยพฤติกรรมการซื้อสินค้าอาหารอินทรีย์ และปัจจัยทางการตลาด ส่งผลต่อทัศนคติต่อสินค้าอาหารอินทรีย์ของผู้บริโภคเขตกรุงเทพมหานคร อย่างมีนัยสำคัญทางสถิติที่ระดับ 0.05
DOI: 10.14457/tu.the.2017.135
title: ปัจจัยที่มีผลต่อการใช้งานแอปพลิเคชันเอ็ม-คอมเมิร์ซประเภทค้าปลีก อย่างต่อเนื่อง

description: แม้ว่าปัจจุบันบทบาทของสมาร์ตโฟนมีมากขึ้น แต่พฤติกรรมการซื้อสินค้าออนไลน์ของชาวไทยผ่านแอปพลิเคชันเอ็ม-คอมเมิร์ซยังไม่ได้รับความนิยมเท่าที่ควร เพราะคนเหล่านั้นยังไม่ไว้ใจในแอปพลิเคชัน อีกทั้งมีความกังวลเรื่องความปลอดภัยและความเป็นส่วนตัว รวมถึงความสามารถในการใช้งานได้ของแอปพลิเคชันเหล่านั้น     งานวิจัยเชิงปริมาณนี้จึงมีวัตถุประสงค์เพื่อศึกษาถึงปัจจัยที่มีผลต่อการใช้งานแอปพลิเคชันเอ็ม-คอมเมิร์ซประเภทค้าปลีก อย่างต่อเนื่อง โดยพัฒนากรอบการวิจัยจากการประยุกต์ใช้ทฤษฎีโมเดลความตั้งใจใช้งานอย่างต่อเนื่อง (ECM-IT) และต่อขยายโมเดลด้วยปัจจัยความสามารถในการใช้งานได้ของแอปพลิเคชัน-เอ็มคอมเมิร์ซ ความไว้ใจ การรับรู้ความปลอดภัยและความเป็นส่วนตัวของผู้ใช้ จากนั้นใช้แบบสอบถามออนไลน์ในการเก็บข้อมูลจากกลุ่มตัวอย่างจำนวน 310 คนที่เป็นผู้ที่เคยซื้อสินค้าผ่านแอปพลิเคชันเอ็ม-คอมเมิร์ซประเภทค้าปลีกซ้ำ     ผลการวิจัยที่ได้จากการวิเคราะห์การถดถอยแบบเชิงชั้น (Hierarchical regression) พบว่า การรับรู้ความปลอดภัยและความเป็นส่วนตัว ความไว้ใจ การรับรู้ประโยชน์ ความพึงพอใจของผู้ใช้ และความสามารถในการใช้งานได้ของแอปพลิเคชัน ส่งผลเชิงบวกต่อการใช้งานแอปพลิเคชันเอ็ม-คอมเมิร์ซประเภทค้าปลีกอย่างต่อเนื่อง โดยการรับรู้ประโยชน์มีอิทธิพลมากที่สุด ซึ่งองค์ประกอบการรับรู้ประโยชน์ภายในจะมีอิทธิพลต่อการใช้งานอย่างต่อเนื่องมากกว่าการรับรู้ประโยชน์ภายนอก ส่วนองค์ประกอบของความสามารถในการใช้งานได้ของแอปพลิเคชันชันเอ็ม-คอมเมิร์ซประเภทค้าปลีกที่มีอิทธิพลมากที่สุดคือ ส่วนต่อประสานกับผู้ใช้งานแบบกราฟิก และส่วนรับคำสั่งจากผู้ใช้งาน       ดังนั้นผลการวิจัยจึงมีประโยชน์ทั้งเป็นการยืนยันและต่อยอดทางทฤษฎี ECM-IT และเป็นประโยชน์สำหรับผู้พัฒนาแอปพลิเคชันและผู้ประกอบการพาณิชย์ให้สามารถนำไปประยุกต์ใช้เป็นแนวทางสำหรับพัฒนาแอปพลิเคชันเอ็ม-คอมเมิร์ซประเภทค้าปลีก เพื่อทำให้ผู้บริโภคซื้อสินค้าผ่านแอปพลิเคชันเอ็ม-คอมเมิร์ซอย่างต่อเนื่องในอนาคตได้
DOI: 10.14457/tu.the.2017.136
title: ปัจจัยของสมรรถนะทางเทคโนโลยีและการสั่งสมความรู้ความเชี่ยวชาญของบุคลากรด้านเทคโนโลยีสารสนเทศที่มีอิทธิพลต่อการสร้างนวัตกรรมด้วยเทคโนโลยีสารสนเทศ

description: บุคลากรด้านเทคโนโลยีสารสนเทศมีความสาคัญต่อองค์กรและประเทศในการปฏิรูปประเทศไทยโดยใช้โมเดลไทยแลนด์ 4.0 ซึ่งเป็นการขับเคลื่อนด้วยเทคโนโลยีสารสนเทศเพื่อให้เกิดนวัตกรรม ดังนั้นงานวิจัยเชิงปริมาณนี้จึงมีวัตถุประสงค์เพื่อศึกษาถึงปัจจัยสมรรถนะทางเทคโนโลยีและการสั่งสมความรู้ความเชี่ยวชาญของบุคลากรด้านเทคโนโลยีสารสนเทศ ที่มีอิทธิพลต่อการสร้างนวัตกรรมด้วยเทคโนโลยีสารสนเทศ โดยพัฒนากรอบการวิจัยจากทฤษฏีสมรรถนะทางเทคโนโลยีสารสนเทศและทฤษฏีการสั่งสมความเชี่ยวชาญในสายอาชีพ และใช้แบบสอบถามออนไลน์เป็นเครื่องมือสาหรับเก็บข้อมูลจากกลุ่มตัวอย่างจานวน 250 คน ซึ่งทางานด้านเทคโนโลยีสารสนเทศ จากนั้นนาข้อมูลจากแบบสอบถามที่ตอบกลับมาวิเคราะห์ตัวแบบสมการโครงสร้าง (Structural Equation Modeling) ด้วยการวิเคราะห์เส้นทาง (Path Analysis) เพื่อวิเคราะห์อิทธิพลระหว่าง ตัวแปรในการทดสอบสมมติฐานผลการวิจัยพบว่า ปัจจัยสมรรถนะทางเทคโนโลยีและการสั่งสมความรู้ความเชี่ยวชาญของบุคลากรด้านเทคโนโลยีสารสนเทศ มีอิทธิพลต่อการสร้างนวัตกรรมด้วยเทคโนโลยีสารสนเทศ โดยโมเดลอิทธิพลเชิงโครงสร้างความสัมพันธ์เชิงสาเหตุสอดคล้องกับข้อมูลประจักษ์ ด้วยค่าดัชนีความเหมาะสม Chi-square = 445.370, Df = 417, Chi-square. / df = 1.068, P-value = 0.163, RMR = 0.036, GFI = 0.954, RMSEA =0.017, CFI = 0.994, AGFI = 0.921 และตัวแปรสังเกต มีค่าน้าหนักองค์ประกอบที่มากว่า 0.6 และค่าความน่าเชื่อถืออยู่ระหว่าง 0.732 – 0.953 นอกจากนี้ยังพบว่า สมรรถนะทางเทคโนโลยีของบุคลากรด้านเทคโนโลยีสารสนเทศ มีอิทธิพลมากกว่าการสั่งสมความรู้ความเชี่ยวชาญ โดยองค์ประกอบของปัจจัยทั้งสองที่มีอิทธิพลต่อการสร้างนวัตกรรมด้วยเทคโนโลยีสารสนเทศมากที่สุด 3 ลาดับแรกคือ การถ่ายทอดความรู้ด้านเทคโนโลยีสารสนเทศ แรงจูงใจที่จะเรียนรู้ด้านเทคโนโลยีสารสนเทศเพิ่มเติม และทักษะด้านเทคโนโลยีสารสนเทศนอกจากผลของงานวิจัยนี้จะสนับสนุนทฤษฏีสมรรถนะทางเทคโนโลยีสารสนเทศและทฤษฏีการสั่งสมความเชี่ยวชาญในสายอาชีพแล้ว หน่วยงานทั้งภาครัฐและองค์กรเอกชนยังสามารถนาไปเป็นทางสาหรับกาหนดนโยบายขององค์กรในการจัดทาแผนพัฒนาบุคลากรด้านเทคโนโลยีสารสนเทศในอนาคตได้
DOI: 10.5517/ccdc.csd.cc1zt2rm
title: CCDC 1841361: Experimental Crystal Structure Determination

description: Related Article: Mark E Light|2018|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14455/nrct.fas.2017.273
title: สมุนไพรใบหมี่ สร้างอาชีพ สร้างรายได้
DOI: 10.14455/nrct.fas.2017.275
title: ศิลปะ จำเป็นต่อชีวิตหรือไม่